Η πολιτική ηγεσία του Υπουργείου δεσμεύθηκε να προωθήσει τη λήψη μέτρων, ώστε οι ασθενείς με συγκεκριμένες παθήσεις, να αποκτήσουν πρόσβαση σε φαρμακευτικά σκευάσματα με αποδεδειγμένο κλινικό όφελος

Η απαγόρευση της διάδοσης, χρήσης και πώλησης του χασίς εφαρμόστηκε στην Ελλάδα το 1919, ως μέτρο καταστολής «της αλητείας και της επετείας». Σχεδόν έναν αιώνα μετά, επιτέλους νομιμοποιείται και στη χώρα μας η χρήση της κάνναβης για ιατρικούς σκοπούς, μια εξέλιξη που ικανοποιεί ένα χρόνιο και αγωνιώδες αίτημα συλλόγων γονέων και ασθενών.

Η πολιτική ηγεσία του Υπουργείου δεσμεύθηκε να προωθήσει τη λήψη μέτρων, ώστε οι ασθενείς με συγκεκριμένες παθήσεις, οι οποίες περιλαμβάνονται στις θεραπευτικές ενδείξεις, να αποκτήσουν πρόσβαση σε φαρμακευτικά σκευάσματα με αποδεδειγμένο κλινικό όφελος.

Προηγήθηκε η σύνταξη πορίσματος της Ομάδας Εργασίας που συστήθηκε με σκοπό την αποτίμηση της σύγχρονης εμπειρίας και της υφιστάμενης νομοθεσίας για την ιατρική χρήση της κάνναβης, που παραδόθηκε στον υπουργό υγείας Ανδρέα Ξανθό. Το πόρισμα περιέχει και προτάσεις για τη δημιουργία κανονιστικού πλαισίου που θα ρυθμίζει το ζήτημα.

Αναλυτικό ρεπορτάζ στην αυριανή έντυπη «Αυγή»